b'\n_START_ARTICLE_\nFilm & Kino\n_START_PARAGRAPH_\nFilm & Kino er en bransjeorganisasjon for kino- og videobransjen i Norge, og det tidligere navnet p\xc3\xa5 tidsskriftet Cinema._NEWLINE_Organisasjonen forvalter Norsk kino- og filmfond og gir st\xc3\xb8tte til import og distribusjon av film samt utvikling av kino- og videobransjen. Film & Kino har v\xc3\xa6rt ansvarlig for den nasjonale digitaliseringen av de norske kinoene og administrerer n\xc3\xa5 driften knyttet til digitaliseringen. Lene L\xc3\xb8ken er administrerende direkt\xc3\xb8r i organisasjonen._NEWLINE_Film & Kino har siden 1987 hatt ansvaret for Bygdekinoen.\n_START_SECTION_\nHistorie\n_START_PARAGRAPH_\nOrganisasjonen ble stiftet i 1917 under navnet Kommunale Kinematografers Landsforbund (KKL). KKL opprettet Norsk kino- og filmfond i 1970, som finansierer st\xc3\xb8tteordninger og drift av organisasjonen. I 2002 endret KKL navnet p\xc3\xa5 organiasjonen til Film & Kino.\n_START_SECTION_\nTidsskriftet Film & Kino\n_START_PARAGRAPH_\nI 1930 ble Norsk Filmblad opprettet. Tidsskriftet endret navn til Film & Kino i 1965, og ble deretter et m\xc3\xa5nedlig l\xc3\xb8ssalgsmagasin. Tidsskiftet ble finansiert av bransjeorganisasjonen ved samme navn, men var redaksjonelt uavhengig. Fra 1. januar 2012 ble tidsskriftet Film & Kino overf\xc3\xb8rt til ny eier og skiftet navn til Cinema.'